proxectonos/corpus_dominio_legal_administrativo_tmp huggingface dataset:
22/12/2017 | Administración LocalMunicipal
Ribeira
Anuncio de formalización do contrato para executar as obras de acondicionamento dos Parques Tasca e Abesadas (Aguiño e Ribeira)

De conformidade co establecido no artigo 154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, fanse públicas as seguintes formalizacións de contratos: Proxecto: ACONDICIONAMENTO DOS PARQUES TASCA E ABESADAS (AGUIÑO E RIVEIRA). Tipo de contrato: Contrato administrativo de obras. Financiamento: 4ª e derradeira fase do Plan de Acción Social (PAS) 2015, da Excma. Deputación Provincial de A Coruña. Procedemento de licitación: Procedemento aberto con un único criterio de adxudicación (factor prezo). Órgano adxudicador: Xunta de Goberno Local (sesión da data 16 / 11 / 2017). Adxudicatario: Arines Obras y Proyectos, S. L. Prezo de adxudicación: 35.842,89 euros (base: 29.622,22 euros; IVE 21%: 6.220,67 euros). Prazo de execución: 1,5 meses. Data da formalización do contrato: 18 / 12 / 2017. Riveira, 19 de decembro de 2017 O Alcalde, Asdo./ Manuel Ruiz Rivas.
22/12/2017 | Administración LocalMunicipal
Cabana de Bergantiños
Aprobación do padrón fiscal da taxa polo servizo de axuda no fogar

En data 15/12/2017 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de xullo de 2014. Visto o informe da traballadora social do concello, dona Gladys Noemi Acatrinei Tinaut, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de novembro de 2017. Elaborados os padróns mensuais que conteñen as liquidacións da taxa pola prestación do servizo do SAF no mes de novembro 2017, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de novembro de 2017. O padrón correspondente ao mes de novembro consta de 59 contribuíntes (23 de libre concurrencia e 36 de dependencia) e un importe total de 3.150,45 € (2.771,45 € usuarios de dependencia e 379,00 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” En Cabana de Bergantiños, a 18 de decembro de 2017 O Alcalde Asdo. José Muíño Domínguez
22/12/2017 | Administración LocalMunicipal
Cerdido
Aprobación do presuposto económico do ano 2018

Cómpre iniciar o período de quince días hábiles de exposición ao público do presuposto xeral deste concello para o ano 2018 e o cadro de persoal. Neste período os interesados poderán examinar o expediente administrativo e presentar as reclamacións que estimen convenientes. O presuposto municipal e o cadro de persoal do ano 2018 foi aprobado con carácter inicial por acordo do pleno do día 18.12.2017 Cerdido,19 de decembro do 2017 O alcalde Benigno Galego Castro
22/12/2017 | Administración LocalMunicipal
Coirós
Aprobación inicial modificación Ordenanza fiscal reguladora do Imposto de actividades económicas

O pleno do Concello de Coirós, en sesión extraordinaria do día 18 de decembro de 2017, adoptou o acordo de aprobar inicialmente a modificación da Ordenanza fiscal reguladora do Imposto sobre Actividades Económicas. O que se fai público durante o prazo de 30 días hábiles, a partir do seguinte ao da publicación deste anuncio no Boletín Oficial de la Provincia, para que, de acordo co previsto nos artigos 17.1 e 17.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, os interesados poidan examinar o expediente e presentar as reclamacións que estimen oportunas. Coirós, dezanove de decembro de dous mil dezasete. O ALCALDE Asdo.: Francisco Quintela Requeijo
22/12/2017 | Administración LocalMunicipal
Vimianzo
Formalización do contrato denominado “Humanización da rúa Tedín dende Lavadoiro ata cruce de Trasouteiro” (POS+2017)

De conformidade co disposto no artigo 154 do Texto Refundido da Lei de Contratos do Sector Público, faise pública a formalización do seguinte contrato administrativo formalizado polo Concello de Vimianzo: Vimianzo, 28 de novembro de 2017 O alcalde, Manuel Antelo Pazos
22/12/2017 | Administración LocalMunicipal
A Capela
Formalización contrato atención a visitantes no Mosteiro de Caaveiro

En data seis de abril de dous mil dezasete formalizouse en documento administrativo o contrato de prestación do servizo “Atención a visitantes no Mosteiro de Caaveiro”, o que se publica consonte ao prego de clásulas administrativas particulares e aos efectos do artigo 154.2 do RD 3/2011, do 14 de novembro, polo que se aproba o texto refundido da Lei de contratos do Sector Público.  Organismo: Concello da Capela  Dependencia que tramita o expediente: Secretaría- Intervención  Tipo: contrato administrativo de servizos  Descrición: “Atención a visitantes Mosteiro de Caaveiro”  Procedemento aberto cun único criterio de valoración: factor prezo - Importe neto: 21.297,52€ - IVE: 4.472,48€ - Importe total: 25.770,00€ Órgano e Data: Resolución da Alcaldía número 91/2017 do 8 de marzo Empresa adxudicataria: Eulen, S. A. Importe total: 20.032,94€ IVE engadido A Capela, 10 de abril de 2017 O Alcalde, Manuel Meizoso López
22/12/2017 | Administración LocalMunicipal
Toques
Aprobación inicial do orzamento de 2018

Aprobado inicialmente polo Pleno da Corporación en sesión extraordinaria celebrada en data 18 de decembro de 2017, o Orzamento Xeral do Concello para o exercicio económico 2018, en cumprimento do disposto no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e disposicións concordantes, exponse ó público na Secretaría-Intervención deste Concello polo prazo de 15 días hábiles -que empezarán a contarse dende o seguinte ó da inserción do presente anuncio no Boletín Oficial Provincia-, a fin de que durante o mesmo os interesados poidan formular as reclamacións que consideren pertinentes, as cales deberán dirixirse ó Sr. Alcalde-Presidente desta Corporación. O orzamento considerarase definitivamente aprobado se durante o citado prazo non se presenta reclamación algunha; en caso contrario, o Pleno disporía dun mes para resolvelas. Unha vez aprobado definitivamente, o orzamento, resumido por capítulos, será obxecto de publicación no Boletín Oficial da Provincia. En Toques, 18 de decembro de 2017 O alcalde Asdo: José Ángel Penas García.
22/12/2017 | Administración LocalMunicipal
As Pontes de García Rodríguez
Secretaría
Anuncio de formalización do contrato de adquisición dunha escavadora de rodete

En cumprimento do disposto no artigo 154.2 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, faise pública a formalización do seguinte contrato: Número de expediente: 2017/C006/000001. Contrato: Adquisición de escavadora de rodete E-12 Buckau “Wolf, modelo Sch Rs 1640/7.30+VR (expediente de tramitación anticipada de gasto). Datos do perfil do contratante: http://www.contratosdegalicia. gal/resultado. jsp? N=236228 Procedemento de licitación: negociado sen publicidade por razóns de exclusividade (artigo 170 d) do Real decreto Lexislativo 3/2011, do 14 de novembro, que aproba o texto refundido de contratos do sector público). Adxudicatario: ENDESA Generación, SA. Orzamento de adxudicación: 303 746.30 €, IVE engadido. Órgano e data de adxudicación: Acordo da Xunta de Goberno Local de data 05/12/2017. Este acordo está suxeito á condición suspensiva da existencia de crédito adecuado e suficiente para financiar a obriga que deriva deste contrato no orzamento municipal do ano 2018. Data de formalización de contrato: 11/12/2017. As Pontes de García Rodríguez, 19 de decembro de 2017 O concelleiro delegado de Réxime Interno e Recursos Humanos José Alén Álvarez
22/12/2017 | Administración LocalMunicipal
Frades
Anuncio aprobación definitiva expte. modificación de crédito 2017/SUPLE/02

En cumprimento do artigo 169.1, por remisión do 177.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, ao non haberse presentado alegacións durante o prazo de exposición ao público, queda automaticamente elevado a definitivo o Acordo plenario data 17 de novembro de 2017 sobre o expediente de modificación de créditos núm.2017-SUPLE-02 do Orzamento en vigor, na modalidade de suplemento de crédito financiado con cargo a anulacións ou baixas de créditos doutras aplicacións orzamentarias, como segue a continuación: Esta modificación finánciase con cargo a anulacións ou baixas de créditos doutras aplicacións nos seguintes termos: Ademais, queda acreditado o cumprimento dos requisitos que establece o artigo 37.2, apartados a) e b), do Capítulo I do Título VIN da Lei 39/1988, de 28 de decembro, Reguladora das Facendas Locais, en materia de orzamentos, desenvolvido polo Real Decreto 500/1990, de 20 de abril, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A inexistencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Contra o presente Acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. Frades, 18 de decembro de 2017 O ALCALDE-PRESIDENTE Roberto Rey Martínez
22/12/2017 | Administración LocalMunicipal
A Capela
Formalización do contrato do servizo denominado “Servizo de telefonía fixa, móbil e acceso a internet no Concello da Capela”

En data vinte de xullo de dous mil dezasete formalizouse en documento administrativo o contrato de prestación do servizo “Servizo de telefonía fixa, móbil e acceso a internet no Concello da Capela”, o que se publica consonte ao prego de clásulas administrativas particulares e aos efectos do artigo 154.2 do RD 3/2011, do 14 de novembro, polo que se aproba o texto refundido da Lei de contratos do Sector Público.  Organismo: Concello da Capela  Dependencia que tramita o expediente: Secretaría- Intervención  Tipo: contrato administrativo de servizos  Descrición: “Servizo de telefonía fixa, móbil e acceso a internet no Concello da Capela”  Procedemento aberto cun único criterio de valoración: factor prezo - Importe neto: 7.685,95€/ano - IVE: 1.614,05€ - Importe total: 9.300,00€/anuais Total: 18.600,00€ Órgano e Data: Resolución da Alcaldía número 206/2017 do 5 de xullo Empresa adxudicataria: Santitel, S. L. Importe de adxudicación: 8.290,92 € anuais A Capela, 24 de xullo de 2017 O Alcalde, Manuel Meizoso López
22/12/2017 | Administración LocalMunicipal
Cambre
Avocación de competencias da terceira tenente de alcalde dona Leonor Fernández Grande, dende o día 23 de decembro de 2017 ao 7 de xaneiro de 2018, ambos os dous incluídos

Esta Alcaldía, con data do día 14 de decembro de 2017, ditou a Resolución número 2246/2017 que se transcribe a continuación: “Dona Nahia De Lorenzo Caceres Losilla, terceira tenente de alcalde, comunicou a esta alcaldía que por motivos persoais non poderá exercer as súas funcións como concelleira delegada de área, dende o día 23 de decembro de 2017 ao 7 de xaneiro de 2018, ambos os dous incluídos, segundo o seu escrito rexistrado de entrada o día 5 de decembro co número 0/10295. Por Resolución de Alcaldía número 1841/2016, de data 18 de novembro, de delegación de atribucións da Alcaldía nos membros da Xunta de Goberno Local, conferín a delegación xenérica da área de Desenvolvemento Socioeconómico a prol de dona Nahia De Lorenzo Caceres Losilla. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, resolvo: Primeiro: Avocar a delegación xenérica efectuada a prol de dona Nahia De Lorenzo Caceres Losilla, dende o día 23 de decembro de 2017 ao 7 de xaneiro de 2018, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 18 de novembro de 2016. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 18 de decembro de 2017 O alcalde Óscar A. García Patiño
22/12/2017 | Administración LocalMunicipal
Ortigueira
Secretaría
Delegando na primeira tenente de alcalde as competencias desta Alcaldía en relación ao consello escolar da gardería infantil “A Galiña Azul”

Por esta Alcaldia ditouse a seguinte resolución: “Visto que a Directora da Gardería Infantil “A Galiña Azul” propón que o consello escolar do mes de decembro teña lugar o vindeiro día 14 ás 16 horas Visto que esta Alcaldía ostenta a presidencia do Consello Escolar da Gardería Infantil Dado que o vindeiro día 14 de decembro esta Alcaldía non pode asistir a reunión do Consello Escolar da Gardería Infantil No uso das atribucións que me están conferidas RESOLVO: Primeiro.- Delegar as competencias desta Alcaldía en relación ao Consello Escolar da Gardería Infantil “A Galiña Azul” que terá lugar o día 14 de decembro de 2017, ás 16 horas, na Enrique Eugenio Pampara Jamas e Concelleira de Cultura e Educación dona Meiqin Fustero Garabana Segundo.- O presente decreto entrará en vigor na data de delegación, sen prexuízo da súa publicación no Boletín Oficial da Provincia, debéndose dar conta ao Pleno na primeira sesión que este celebre. Terceiro.- Notifíquese a Enrique Eugenio Pampara Jamas ao efectos oportunos” O que se fai publico para xeral coñecemento e aos efectos oportunos.” O que se fai publico para xeral coñecemento e aos efectos oportunos Ortigueira 18 de decembro de 2017 O Alcalde Juan Vicente Penabad Muras
22/12/2017 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Nomeamento persoal funcionario

Don Valentín González Formoso, Presidente da Deputación Provincial da Coruña, Vista a proposta formulada polo Tribunal cualificador do proceso selectivo para a funcionarización de prazas desempeñadas por persoal laboral fixo convocado por Resolución da Presidencia número 16.998/2017 de 29/05/2017 (BOP núm.102, de 1 de xuño de 2017), tendo en conta as Bases da Convocatoria, e de conformidade coa lexislación vixente, 1.- Nomear ás persoas aspirantes que de seguido se relacionan para cubrir as prazas que tamén se indican: 2.- Os ditos nomeamentos terán efectos económicos desde o mesmo día da toma de posesión. A presente resolución, que pon fin á vía administrativa, é susceptible de interposición de recurso potestativo de reposición perante o Presidente desta Deputación, no prazo dun mes a contar desde a recepción da notificación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso Administrativo da Coruña, de acordo coa lei 29/1998, reguladora da Xurisdición Contencioso-Administrativa. A Coruña, 19 de decembro de 2017 O deputado O secretario PDFR 21179/2015 do 01/10/2015 Antonio Leira Piñeiro José Luis Almau Supervía
26/12/2017 | Administración LocalMunicipal
Ribeira
Publicidade da formalización do contrato das obras de mellora do illamento e eliminación de barreiras arquitectónicas na Biblioteca Municipal e no Centro Cultural Lustres Rivas (Ribeira)

De conformidade co establecido no artigo 154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, fanse públicas as seguintes formalizacións de contratos: Proxecto: MELLORA DO ILLAMENTO E ELIMINACIÓN DE BARREIRAS ARQUITECTÓNICAS NA BIBLIOTECA MUNICIPAL E NO CENTRO CULTURAL LUSTRES RIVAS (RIVEIRA). Tipo de contrato: Contrato administrativo de obras. Financiamento: 4ª e derradeira fase do Plan de Acción Social (PAS) 2015, da Excma. Deputación Provincial de A Coruña. Procedemento de licitación: Procedemento aberto con un único criterio de adxudicación (factor prezo). Órgano adxudicador: Xunta de Goberno Local (sesión da data 30 / 11 / 2017). Adxudicatario: Marco Ramiro Areizaga Musah Prezo de adxudicación: 22.565,82 euros (Base: 18.649,44 euros; IVE 21%: 3.916,38 euros). Prazo de execución: 1,5 meses. Data da formalización do contrato: 20 / 12 / 2017. Riveira, 20 de decembro de 2017 O Alcalde, Asdo./ Manuel Ruiz Rivas.
26/12/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.59379. Galpón. Concello de Carballo.

Claudia Mihaela Cabanyes Pumisacho solicita de Augas de Galicia por atoparse nas marxes do río s/d, a autorización de obras, no polígono 25, parcelas 6889, 690 e 691, no lugar de Xoane, parroquia de Goiáns (Santo Estevo), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59379. As obras solicitadas consisten na construción dun galpón cunhas dimensións de 8,25x6,00m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 14 de decembro de 2017 O xefe do servizo territorial Néstor Rodríguez Arias
26/12/2017 | Administración LocalMunicipal
Vimianzo
Aprobación inicial da modificación do Regulamento de organización e funcionamento da Escola Infantil Municipal do Concello de Vimianzo

O Pleno do Concello, na sesión extraordinaria celebrada o 19 de decembro de 2017, aprobou inicialmente a modificación do Regulamento de organización e funcionamento da Escola Infantil Municipal do Concello de Vimianzo. Sométese o expediente a información pública e audiencia dos interesados, mediante publicación deste anuncio no Boletín Oficial da Provincia e no taboleiro de anuncios do concello e da escola infantil, polo prazo de trinta días para que poidan presentar reclamacións e suxestións, que serán resoltas pola Corporación. De non se presentaren reclamacións ou suxestións no mencionado prazo, considerarase aprobado definitivamente sen necesidade de acordo expreso polo Pleno. Vimianzo, a 19 de decembro de 2017 O alcalde Manuel Antelo Pazos
26/12/2017 | Administración LocalMunicipal
A Coruña
Área de Medio Ambiente, Infraestructuras y Territorio. Servicio de Medio Ambiente
Aprobación inicial do mapa estratéxico de ruído do municipio da Coruña

A Xunta de Goberno Local, en sesión de data 1 de decembro do 2017, acordou aprobar inicialmente o Mapa Estratéxico de Ruído do Termo Municipal da Coruña, segundo o establecido na Lei 37/2003, do 17 de novembro, do ruído, e consonte co procedemento establecido no artigo 10 da vixente Ordenanza de ruído da Coruña. O que se fai público para que as persoas interesdas poidan presentar por escrito, dentro do prazo de UN MES seguinte ó da publicación deste anuncio, as alegacións e propostas que estimen pertinentes, para o cal poderán examinar o antedito Mapa Estratéxico presencialmente nas oficinas da Área de Medio Ambiente do Concello da Coruña, sitas na rúa Pedro Ferrer s/n (Edificio Casa da Auga, 5ª planta) durante o devandito prazo e nos días e horas hábiles (09:00 a 14:00 h), ou ben a través da web do Servizo de Medio Ambiente: www.coruna.es/medioambiente.As alegacións e propostas poderán presentarse, ademais de en calquera dos rexistros previstos no artigo 16.4 da Lei 39/2015, do 1 de outubro, reguladora do procedemento administrativo común das Administracións públicas, a través da plataforma de “participación pública” habilitada para o efecto: http://www.coruna. gal/medioambiente/es/servicios-al-ciudadano/participacion-publica A Coruña, 13 de diciembre de 2017 O Director da Área de Medio Ambiente, J. José Pernas García
26/12/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Control de calidade das obras contratadas pola Deputación Provincial da Coruña (2018-2019)

A) organismo: Excma. Deputación Provincial da Coruña B) Dependencia que tramita o expediente: Servizo de Patrimonio e Contratación C) número de expediente: PCO.001.2017.00226 2. Obxecto do contrato: CONTROL DE CALIDADE DAS OBRAS CONTRATADAS POLA DEPUTACIÓN PROVINCIAL DA CORUÑA (2018-2019) 3. Prazo de execución: Dous anos A) Tramitación: Ordinaria B) Procedemento: aberto suxeito a regulación harmonizada (con multiplicidade de criterios de adxudicación). 5. Presuposto máximo anual 400.000,00 € IVE incluído, desagregado en cinco lotes cun orzamento máximo anual de 80.000,00 IVE incluído 6. Garantía provisional: non se esixe.7. Garantía definitiva: 5% do presuposto base total de cada lote IVE excluído: 6.611,57 € por cada lote.8. Requisitos específicos do contratista: Ver cláusulas 7 e 10 do Prego.8. Bis. Clasificación: Non se esixe. Os licitadores deberán acreditar a súa solvencia acreditando o cumprimento dos requisitos específicos de solvencia esixidos na cláusula 10.1.2. G 8. Ter. Condicións especiais de execución: Ver cláusula 34 do prego A) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña) B) Data límite de presentación de ofertas: 29 de xaneiro de 2018 C) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10.1.1 do Prego de cláusulas administrativas. Sobre B, subtitulado “Referencias Técnicas non avaliables automaticamente”. Conterá a documentación de Referencias técnicas non avaliables automaticamente que se indica no Anexo nº 3 do Prego de cláusulas administrativas. Sobre C, subtitulado “Oferta económica e referencias valorables automaticamente”: Conterá a proposición axustada ao modelo que figura no Anexo nº 4 do prego de cláusulas administrativas. C) MOSTRAS: Non se esixen. VARIANTES: Non se admiten.10. Obtención de pregos e información: Perfil de contratante en www.dacoruna. gal 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario.12. Data de envío do anuncio ao Diario Oficial da Unión Europea: 19 de decembro do 2017 A Coruña, 19 de decembro do 2017 O PRESIDENTE, O SECRETARIO, Valentín González Formoso José Luis Almau Supervía
26/12/2017 | Administración LocalMunicipal
Noia
Administración Financeira. Intervención
Anuncio notificación colectiva padrón suxeitos pasivos de taxas pola prestación do servizo de subministración de auga potable, rede de sumidoiros, saneamento e lixo, 2º semestre do exercicio 2017

Confeccionado e aprobado definitivamente mediante resolución do concelleiro delegado da área de economía e facenda número 2017-3000, de data dezanove de decembro de dous mil dezasete, o padrón de suxeitos pasivos de Taxas pola prestación do servizo de subministración de auga potable, rede de sumidoiros, saneamento, depuración de augas residuais e servizo de recollida e tratamento de residuos sólidos urbanos, do segundo semestre do exercicio 2017. Procédese á notificación colectiva ao amparo do artigo 102.3 da Lei 58/2003, de 17 de decembro, Xeral Tributaria. Contra a presente notificación poderá interpoñer o recurso de reposición recollido no art.14 do Real Decreto Lexislativo 2/2004, de 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso- administrativo ante o Xulgado Contencioso Administrativo. Noia, 20 de decembro de 2017 O concelleiro delegado José Saturnino Balderrábano Mayo
26/12/2017 | Administración LocalMunicipal
Porto do Son
Aprobación da oferta de emprego público para o ano 2017

A Xunta de Goberno Local do Concello de Porto do Son, en data 21 de decembro de 2017, resolveu aprobar a oferta de emprego público deste concello para o ano 2017, que comprende as prazas vacantes dotadas nos Orzamentos da Corporación que non poden ser cubertas cos efectivos de persoal existente e cumprindo o previsto na Lei 3/2017, do 27 de xuño, de Orzamentos Xerais do Estado para o ano 2017, co seguinte detalle: Esta oferta de emprego público executarase no prazo improrrogable de tres anos. O que se publica de conformidade co disposto no art.70.2 do RD Lexislativo 5/2015, do 30 de outubro, texto refundido do estatuto básico do empregado público. Porto do Son, 21 de decembro de 2017. O Alcalde- Presidente, Asdo. José Luis Oujo Pouso.
26/12/2017 | Administración LocalMunicipal
Curtis
Aprobación provisional da Ordenanza fiscal reguladora da taxa pola prestación do servizo do Grupo de Emerxencias Supramunicipais (GES)

O Pleno do Concello de Curtis en sesión ordinaria celebrada o 15 de decembro de 2017 acordou a modificación da Ordenanza Fiscal reguladora da taxa pola prestación do servizo do grupo de emerxencias municipais (GES). De conformidade co disposto no artigo 17 Real Decreto Lexislativo 2/2004, de 5 de marzo, polo que se aproba o Texto Refundido da Lei de Facendas Locais, durante o prazo de trinta días hábiles, a contar dende o día seguinte á publicación deste anuncio no Boletín Oficial da Provincia, os interesados poderán examinar o expediente e durante o mesmo prazo presentar as reclamacions e as alegacions ou suxerencias que estimen oportunas. Transcurrido dito prazo sen interpoñerse reclamacions, este acordo provisional se elevará a definitivo, publicándose en todo caso o acordo e o texto integro da nova ordenanza. Curtis, 15 de decembro de 2017. O alcalde Asdo.- Javier Fco. Caínzos Vázquez.
26/12/2017 | Administración LocalMunicipal
Curtis
Padrón fiscal da taxa pola prestación dos servizos municipais de saneamento, depuración e abastecemento de augas 2º e 3º trimestre 2017

Por Decreto 384/2017 de data 01/12/2017, Javier Francisco Caínzos Vázquez, Alcalde Presidente do Concello de Curtis, provincia da Coruña, ditou a seguinte RESOLUCIÓN: PRIMEIRO. - Aprobar o padrón fiscal da taxa pola prestación do servizo municipal de augas correspondente ao período do 2º trimestre do ano 2017 e do 3º trimestre do ano 2017. SEGUNDO. - Expoñer ao público o padrón de usuarios do segundo trimestre do ano 2017, por un importe de 82.264,21 € (69.556,15 €, s/canon ), e do terceiro trimestre do ano 2017, por un importe de 83.869,39 € (71.140,52 € s/canon), polo prazo dun mes dende a publicación deste acordo. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.- Contra o padrón de usuarios todos os interesados poderán interpor recurso de reposición segundo o disposto no artigo 14 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén poderá interpor calquera outro recurso que estime conveniente. CUARTO.- O pagamento farase efectivo nas entidades financeiras colaboradoras no prazo dun mes dende a publicación deste acordo no BOP, considerándose este o período voluntario de ingreso. Transcorrido o prazo voluntario de ingreso iniciarase o período executivo e a débeda resultante esixirase polo procedemento de constrinximento, cun recargo de prema reducido do 10 por cento, ou, no seu caso, o recargo de prema ordinario do 20 por cento e os correspondentes intereses de demora. Non obstante, o recargo será do 5 por centro e non se esixirán xuros de mora se a débeda se paga antes de recibir a notificación de providencia de constrinximento. QUINTO.- Advírtese aos contribuíntes de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia e, así mesmo, indícase que a repercusión do canon da auga poderá ser obxecto de reclamación económico-administrativa ante o órgano económico- administrativo da Comunidade Autónoma de Galicia no prazo de un mes dende que se entenda producida a notificación. Curtis, 5 de decembro de 2017 O Alcalde, Javier Franciso Cainzos Vázquez
26/12/2017 | Administración LocalMunicipal
Camariñas
Elevación automática a definitivo do acordo de aprobación inicial do expediente de modificación de crédito 12/17, mediante transferencia entre distintas áreas de gasto e modificaicón do anexo de inversións

“Elevación automática a definitivo do acordo de aprobación inicial do expediente de modificación de crédito 12/17, mediante transferencia entre distintas areas de gasto e modificación do anexo de inversións.” Rematado o prazo de exposición ao público do acordo plenario de modificación nº 12/17 do orzamento da Corporación para o ano 2017, por transferencia entre distintas areas e gasto e modificación do anexo de inversións, sen presentarse reclamacións, enténdese elevado a definitivo, conforme ao disposto no artigo 177 do Real Decreto Lexislativo 2/2004, do 5 de marzo. En cumprimento do artigo 169 da citada lei faise público o resumo por capítulos do Estado de Ingresos e de gastos trala aprobación do devandito expediente. O novo anexo de inversións, unha vez aprobado o expediente de transferencia quedaría co seguinte contido: Conforme ao artigo 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Camariñas, 22 de decembro de 2017 Asinado polo Sr. Alcalde Manuel Valeriano Alonso de León
26/12/2017 | Administración LocalMunicipal
Rois
Aprobación inicial do orzamento xeral para o exercicio 2018

O pleno municipal deste Concello en sesión extraordinaria celebrada o día 20 de decembro de 2017 aprobou o orzamento xeral para o exercicio 2018, o anexo de persoal e plantilla, polo que en cumprimento do disposto no artigo 169 do Real Decreto Lexislativo 2/2004, de 5 de marzo, exponse o público nas oficinas do Concello durante o prazo de 15 días soltos, que comezará a contar dende o día seguinte ó da inserción do presente anuncio no boletín oficial da provincia, para que durante o mesmo as persoas interesadas poidan examinar o expediente e presentar as reclamacións ante o pleno nos termos establecidos polos artigos 170 do TRLRLF e artigo 22 do Real Decreto 500/1990. Rois, a 20 de decembro de 2017 O alcalde, Ramón Tojo Lens
26/12/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.59792. Vivero. Concello de Sada

Rodolfo Daniela Florentina Hedley Condorache, solicita de Augas de Galicia por atoparse nas marxes do río Fontoira, a autorización de obras, no polígono 7, parcela 885, no lugar de Espiño, parroquia de Mondego (San Xián), Concello de Sada (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59792. As obras solicitadas consisten na instalación dun viveiro para cría de carafio, cunhas dimensións de 66,00 x 8,50 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sada ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 14 de decembro de 2017 O xefe do servizo territorial Néstor Rodríguez Arias
26/12/2017 | Administración LocalMunicipal
Oza-Cesuras
Aprobación inicial do orzamento do exercicio 2018

ACORDO: Pleno do Concello, sesión do 19/12/2017 NATURALEZA: Aprobación inicial a efectos de reclamacións e alegacións PRAZO: 15 días EFECTOS: De non presentarse reclamacións, considerarase definitivamente aprobado. REGULACIÓN LEGAL: - RD Lex.2/2004, de 5 de marzo (art.169). - RD 500/1990, de 20 de abril (art.20). Oza- Cesuras, 19 de decembro de 2017 O Alcalde, O Secretario, Asdo.- José Pablo González Cacheiro. Asdo.- José C. Sánchez Presedo
26/12/2017 | Administración LocalMunicipal
Cambre
Ausencia de dona María Dolores Blanca García Fernández, do 19 ao 29 de decembro de 2017, ambos os dous incluídos

Esta Alcaldía, con data do día 19 de decembro de 2017, ditou a Resolución número 2281/2017 que se transcribe a continuación: “Por Resolución desta Alcaldía núm.1841/2016, do 18 de novembro, resolvín manter a delegación especial efectuada mediante Resolución da Alcaldía número 446/2016, do 18 de marzo, relativa aos servizos de Participación Cidadá e Movemento Asociativo, incluídos na Área de Presidencia, a dona Nicole Geppert Curo. Segundo o escrito rexistrado de entrada ao núm.0/10707 o día 18 de decembro de 2017, dona Nicole Geppert Curo non poderá exercer as súas funcións como concelleira con delegación especial desde o día 19 ao 29 de decembro de 2017. En uso das atribucións que me confire o artigo 21 da Lei 7/1985, do 2 de abril, reguladora das bases do réxime local, RESOLVO: Primeiro: Durante a ausencia de dona Nicole Geppert Curo, desde o día 19 ao día 29 de decembro de 2017, ambos os dous incluídos, o estudo, impulso, dirección e inspección das políticas sobre as que ostenta delegación especial, serán exercidas por don George Mojarro Rebordelo, quen ostenta a presidencia da Área de Presidencia, nal cal se atopan incluídos os proxectos, medidas e servizos desenvolvidos na citada delegación especial, isto tendo en conta o disposto na Resolución da Alcaldía núm.446/2016, do 18 de marzo. Transcorrido o citado prazo de ausencia, dona Nicole Geppert Curo continuará no exercicio das funcións que lle foron delegadas por esta Alcaldía. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 20 de decembro de 2017 O alcalde Óscar A. García Patiño
26/12/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Soporte para a análise do cumprimento do esquema nacional de interoperabilidad e para o proceso e adecuación ao novo regulamento europeo de protección de datos persoais na Deputación Provincial da Coruña

A) Organismo: Excma. Deputación Provincial da Coruña B) Dependencia que tramita o expediente: Servizo de Patrimonio e Contratación C) número de expediente: PCO.001.2017.00316 2. Obxecto do contrato: SOPORTE PARA A ANÁLISE DO CUMPRIMENTO DO ESQUEMA NACIONAL DE INTEROPERABIILIDAD E PARA O PROCESO E ADECUACIÓN Ao NOVO REGULAMENTO EUROPEO DE PROTECCIÓN DE DATOS PERSOAIS NA DEPUTACIÓN PROVINCIAL DA CORUÑA 3. prazo de execución: Doce meses desde o día seguinte á data de formalización do contrato en documento administrativo.4. tramitación e procedemento de adxudicación: A) Tramitación: Ordinaria B) Procedemento: Aberto con multiplicidade de criterios de valoración 5. presuposto: 21.778,79 € IVE incluído 5. bis. valor estimado: 17.999,00 € 6. Garantía provisional: Non se esixe 7. Garantía definitiva: 5% do prezo de adxudicación IVE excluído 8. Requisitos específicos do contratista: Ver cláusulas 7 e 10 do prego.8. bis. clasificación: Non se esixe. De conformidade co establecido no artigo 65.1. b do TRLCSP, tendo en conta que o obxecto do contrato non se atopa incluído no ámbito de clasificación dalgún dos grupos ou subgrupos de clasificación vixentes, os licitadores deberán acreditar a súa solvencia acreditando o cumprimento dos requisitos específicos de solvencia esixidos na cláusula 10.1.2. G 8. ter. condicións especiais de execución: Ver cláusula 35 do prego 9. Presentación das ofertas ou das solicitudes de participación: A) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña) B) Data límite de presentación de ofertas: dentro do prazo dos 15 días naturais a contar dende o día seguinte ao de publicación do anuncio no BOP, no horario do Rexistro Xeral C) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10.1.1 do Prego de cláusulas administrativas. Sobre B, subtitulado “Referencias Técnicas non avaliables automaticamente”. Conterá a documentación de Referencias técnicas non avaliables automaticamente que se indica no Anexo nº 3 do Prego de cláusulas administrativas. Sobre C, subtitulado “Oferta económica e referencias avaliables automaticamente”: Conterá a proposición axustada ao modelo que figura no Anexo nº 4 do prego de cláusulas administrativas. D) MOSTRAS: Non se esixen. VARIANTES: Non se admiten.10. Obtención de pregos e información: Perfil de contratante en www.dacoruna. gal 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario. A Coruña, 19 de decembro do 2017 O PRESIDENTE, O SECRETARIO, Valentín González Formoso José Luis Almau Supervía
26/12/2017 | Administración LocalMunicipal
Mugardos
Prórroga vixencia das listas para provisión temporal de postos de traballo do Concello de Mugardos, categoría administrativo/a

Pola sra. Alcaldesa-Presidenta do Concello de Mugardos, o día 13.12.2017, dictouse a resolución que entre outros asuntos, resólvese o seguinte: “RESOLUCIÓN DA ALCALDÍA NÚM.1413/2017.-. E visto que a lista de administrativos/as está caducada con efectos do día 08.12.2017, e sendo materialmente imposible proceder á confección dunha lista para provisión temporal de postos de traballo no Concello de Mugardos na citada categoría, e tendo en conta a necesidade de efectuar contratacións para a substitución do persoal municipal nos supostos de baixa laboral, vacacións, etc., e que para elo é necesario dispor de listas de substitución. Pola presente RESOLVO: 1.- Prorrogar a vixencia da lista de administrativo/a ata a confección dunha lista para provisión temporal de postos de traballo no Concello de Mugardos na citada categoría. Mugardos, asinado dixitalmente na data que figura na marxe pola alcaldesa.” Contra o presente acordo, definitivo en vía administrativa, poderán as/os interesadas/os interpoñer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo (artigo 123.1 da Lei 39/2015, do 1 de outubro). A tal efecto poderase interpoñer recurso contencioso-administrativo, no prazo de dous meses contados dende o día seguinte ó da publicación da presente, ante o Xulgado do contencioso-administrativo de Ferrol. Asemesmo, poderase interpoñer calquera outro recurso que estime pertinente. Mugardos, 19 de decembro de 2017. A CAMPOSO CHELLAF, FEDERICO NAHUEL KONE. MARIA DEL PILAR DÍAZ OTERO
26/12/2017 | Administración LocalMunicipal
Tordoia
Aprobación inicial modificación Ordenanza reguladora da taxa polo subministro de auga potable e servizos complementarios

O Pleno da Corporación, en sesión ordinaria celebrada o día 18 de decembro de 2017, acordou a aprobación inicial da modificación da ordenanza fiscal reguladora da taxa polo subministro de auga potable e servizos complementarios (artigo 7), e en cumprimento do disposto na cláusula vinte oito d) de revisión de prezos do Prego de Condicións económico-administrativas do contrato de xestión do servizo (IPC), sométese o expediente a información pública polo prazo de 30 días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. Se modifica o artigo 7 que pasa a ter a seguinte redacción: A) Usos domésticos: Mínimo ata 15 m 3 /mes 0,3528€/m 3 Exceso 0,4145€/m 3 B) Usos industriais Mínimo ata 30 m 3 /mes 0,3528€/m 3 Exceso 0,4378€/m 3 Por m 3 facturado de auga 0,1102€/m 3 Arqueta para colocación de tapa de 15x25 Lonxitude de gabia de 1 a 5 metros (apertura e peche e reposición de pavimento) Fanse prezos diferentes dependendo do diámetro da acometida e do tipo de reposición a realizar na gabia e pavimento. Acometidas de máis de 5 metros farase un presuposto para cada caso. Arqueta para colocación de tapa de 15x25 Lonxitude de gabia de 1 a 5 metros (apertura e peche e reposición de pavimento) Acometidas de máis de 5 metros farase un presuposto para cada caso VARIACIÓN NA TITULARIDADE SEN DAR LUGAR A MODIFICACIÓNS NAS INSTALACIÓNS: 14,57€. Tordoia, 20 de decembro de 2017 O alcalde Antonio Pereiro Liñares
26/12/2017 | Administración LocalMunicipal
Ares
Anuncio de licitación, contratación da obra incluída no PAS complementario da Excma. Deputación Provincial da Coruña: “Reparación e renovación do parque Rosalía de Castro”

Segundo acordo adoptado pola Xunta Municipal de Goberno de data 12 de decembro do 2017 polo que se anuncia a contratación da obra “REPARACIÓN E RENOVACIÓN DO PARQUE ROSALÍA DE CASTRO” mediante procedimiento negociado con publicidade. I. Obxeto do contrato: A execución da obra “REPARACIÓN E RENOVACIÓN DO PARQUE ROSALÍA DE CASTRO” II. Tipo de licitación: 30.699,90 € IVE engadido. III. Dependencia onde estará de manifesto o expediente administrativo: Secretaría Xeral do Concello de Ares, Avda Saavedra meneses, nº 12.15624. De luns a venres de 9:00 a 14:00 horas. IV. Prego de Cláusulas administrativas que rixe o contrato: O Prego de Cláusulas Administrativas particulares para a adxudicación do presente contrato de obra, procedimiento negociado con publicidade foi aprobado pola Xunta Municipal de Goberno en sesión de data 19/12/2017, e publicado no perfil do contratante: http://www.concellodeares.com/contratante.phpV.Garantía definitiva: 5% do importe de adxudicación do contrato, excluido o IVE. VI. Lugar e prazo de presentación de proposicións: No rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, de 26 de novembro, no prazo de dez días naturais contados dende o día seguinte á publicación do presente anuncio no perfil e no BOP. Ares, 20 de decembro do 2017 O Alcalde Asdo.- Julio Ignacio Iglesias Redondo
26/12/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.60147. Camiño. Concello de Camariñas.

Concello de Camariñas, solicita de Augas de Galicia por atoparse nas marxes do río s/d, a autorización de obras, no lugar de Pista a Lingunde, parroquia de Camariñas (San Xurxo), Concello de Camariñas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.60147. As obras solicitadas consisten na execución do informe-valoración: ”Pavimentación y construcción de aceras en la pista a Lingunde”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Camariñas ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 14 de decembro de 2017 O xefe do servizo territorial Néstor Rodríguez Arias